4. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΕΣΩΤΕΡΙΚΩΝ  ΣΥΓΚΟΙΝΩΝΙΩΝ ΚΑΙ ΕΜΠΟΡΙΚΗΣ  ΝΑΥΤΙΛΙΑΣ Αριθ. 443.5/255/445653 της 25 Ιουν./18 Ιουλ. 1962 (ΦΕΚ Β΄  249) Περί θέσεως εις κυκλοφορίαν νέων Δελτίων ελευθέρας κυκλοφορίας αναπήρων. ΄Εχοντες υπ’ όψει: α)Τας διατάξεις των άρθρ. 33, 34, 36 και 99 του Α.Ν. 1324/49 «περί προστασίας και αποκαταστάσεως αναπήρων πολέμου οπλιτών κλπ. «ως ούτος κυρωθείς δια του Νόμ. 1487/50 και τροποποιηθείς μεταγενεστέρως ισχύει νυν. β)Την υπ’ αριθ. 403/19.5.1962 γνωμοδότησιν της Ολομελείας του Νόμ. Συμβουλίου του Κράτους. γ)Την υπ’ αριθ. Φ. 61024/1/500/978203/17.12.1956 προγενεστέραν απόφασιν ημών «περί δελτίων ελευθέρας κυκλοφορίας αναπήρων» δημοσιευθείσαν εις ΦΕΚ 9/1957 (τεύχος Β΄). δ)Εισήγησιν της Δ/νσεως Αναπήρων Γεν. Επιτελείου Στρατού περί της ανάγκης αντικαταστάσεως των ήδη κυκλοφορούντων δελτίων ελευθέρας κυκλοφορίας δια νέου τύπου τοιούτων ενσωματουμένων εντός πλαστικής ύλης προς πρόληψιν φθοράς, παραποιήσεων και αλλοιώσεων, αποφασίζομεν: Ι.Τίθεμεν από σήμερον εις κυκλοφορίαν νέον τύπον δελτίου ελευθέρας κυκλοφορίας δι’ άπαντας του Αναπήρους Πολέμου και Ειρηνικής Περιόδου (Νόμ. 1370/44) Αξ/κούς και Οπλίτας Στρατού Ξηράς, Θαλάσσης, Αέρος και Σωμάτων Ασφαλείας, Αστυνομίας Πόλεων, Λιμενικού Σώματος και Πυροσβεστικού Σώματος, ισχύον μόνον δια τα μέσα συγκοινωνίας, αντί του μέχρι σήμερον κυκλοφορούντος τοιούτου ούτινος η ισχύς λήγει την 31ην Δεκ. 1962. Ο τύπος του δελτίου τούτου καθορίζεται ως κάτωθι: 1.Διαστάσεις 0,10Χ0,07 εκ κυανού χαρτονίου. 2.Επί της μιας πλευράς αυτού αναγράφονται τα κάτωθι: α)Η εκδίδουσα Αρχή. β)Ο αύξων αριθμός. γ)Ο τίτλος του δελτίου. δ)Η φράσις «Ισχύει μόνον δια τα μέσα Συγκοινωνίας». (Α.Ν. 1324/49 άρθρ. 36 και Νόμ. 1370/44). Σελ. 826 3.Επί της ετέρας πλευράς εφ’ ης επικολλάται φωτογραφία (νέου τύπου ταυτοτήτων) του δικαιούχου αναγράφεται: α)Η ιδιότης. β)Το ονοματεπώνυμον και το όνομα πατρός του δικαιούχου. γ)Το ποσοστόν αναπηρίας του, εφ’ όσον έχει τοιτούτον. δ)Ο αριθμός δελτίου αναπηρικής ταυτότητος. ε)Χρονολογία εκδόσεως και ς)Η υπογραφή του Δ/ντού της Δ/νσεως Αναπήρων Γ.Ε.Σ. Επί της φωτογραφίας και εις το άνω μέρος αυτής τίθεται η σφραγίς της Δ/νσεως Αναπήρων Γ.Ε.Σ. εις δε το κάτω και προς τα αριστερά μέρος του δελτίου η διάτρητος σήμανσις χρονολογίας εκδόσεως αυτού. Η παρούσα καταργεί την υπ’ αριθ. Φ. 61024/1/500/978203 από 17.12.1956 (ΦΕΚ 9/1957 τεύχος Β΄)απόφασιν ημών. Ισχύς της παρούσης από της δημοσιεύσεως αυτής εις την Εφημερίδα της Κυβερνήσεως. 36.Ι.η.3-4 Σήματα και Δελτία Αναπήρων πολέμου

[Source: greek_legal_code_raptarchis | Tokens: 2278]